hy en hy tr hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy es es en en hy hy hy hy hy hy en hy hy en hy it
ԹԲԱ | Ամերիկաներ | Ֆիլիսեան Հծոյ - ARG :: Houshamadyan - a project to reconstruct Ottoman Armenian town and village life
Քոմոթինի (Կիւմիւլճինա), 1927։ Տէր Ղուկաս կը պատարագէ հայկական Ս. Գրիգոր Լուսաւորիչ եկեղեցիին մէջ։
Ֆիլիսեան եւ Փափազեան ընտանիք – Պուէնոս Այրէս
Այս էջով կը ներկայացնենք գլխաւորաբար Ֆիլիսեան ընտանիքին պատմութիւնը։ Այս էջին մէջ տեղադրուած պատկերներուն եւ յուշ-իրերուն մեծ մասը կը գտնուին Պուէնոս Այրէսի մէջ՝ Լուսիա Տէր Մկրտիչեանին քով (ծնեալ Փափազեան)։ Լուսիային մայրը Տենչալի Փափազեանն է (ծնեալ Ֆիլիսեան)։
Տենչալիին ծնողները Պուրսայի շրջանի Մեծ նոր գիւղէն են (ներկայիս՝ Yeniköy)։ 1898-ին, հոս ծնած է Տենչալիին հայրը՝ Մկրտիչ Ֆիլիսեանը (հետագային Տէր Ղուկաս քհնյ. Ֆիլիսեան)։ Ան ունէր երկու քոյր. մէկուն անունն էր Ենոս, միւսինը անյայտ է։ Մեծ նոր գիւղի մէջ կ՚ապրէին երկյարկանի տան մը մէջ։ Մկրտիչ, փոքր տարիքին կը կորսնցնէ մայրը, եւ զինք խնամողը կ՚ըլլայ ամուրի հօրաքոյրը։
Սելանիկ, 1953։ Ս. Աստուածածին եկեղեցիին բակին մէջ մատաղի պատրաստութիւն եւ օրհնութիւն։ Կեդրոնի քահանան Տէր Ղուկաս Ֆիլիսեանն է (Աղբիւր՝ Սելանիկի Ս. Աստուածածին եկեղեցիի արխիւ)։
Կ՚ենթադրենք որ Տէր Ղուկաս 1919-ի շուրջ քահանայ կը ձեռնադրուի, երբ տակաւին կ՚ապրէր Մեծ նոր գիւղի մէջ։ Հոս ամուսնացած էր Սանդուհի Աբրահամեանի հետ։
Տէր Ղուկաս քհն. Ֆիլիսեան (ձախին) եւ Թագուոր Աւետիսեան (աջին), Սելանիկի Ս. Աստուածածին եկեղեցիին գրասենեակին մէջ (Աղբիւր՝ Սելանիկի Ս. Աստուածածին եկեղեցիի արխիւ)։
Տ. Ղուկաս քհն. Ֆիլիսեան (ձախին) եւ Ռուբէն Գալֆայեան (աջին) (Աղբիւր՝ Սելանիկի Ս. Աստուածածին եկեղեցիի արխիւ)։
Պատարագի խաչ, որ պատրաստուած է է Ղուկաս քհն. Ֆիլիսեանին կողմէ։ Ներկայիս կը պահուի անոր թոռնուհիին՝ Լուսիա Տէր Մկրտիչեանին (ծնեալ Փափազեան) քով՝ Պուէնոս Այրէս։
Ցեղասպանութեան տարիներուն, Օսմանեան իշխանութիւնները Մկրտիչին (ապագայ Տէր Ղուկաս) կը բռնեն եւ կ՚աշխատցնեն բանուորական ջոկատի մը մէջ (amele taburları, labor battalions)։ Ասոնք տխրահռչակ ռազմական այն միաւորներն էին, ուր զինուորագրութեան տարիքի հայերը կը սպաննուէին։ Մկրտիչ բախտաւորութիւնը կ՚ունենայ վերապրելու։ Մկրտիչին ընտանիքը կը տեղահանուի, նոյնպէս նաեւ Սանդուհին եւ իր մայրը։
Առաջին համաշխարհային պատերազմին աւարտէն ետք, վերապրողները կը վերադառնան Մեծ նոր գիւղ։ Կ՚ենթադրենք որ այս տարիներուն է (1919-էն 1922), որ Մկրտիչ քահանայ կը ձեռնադրուի եւ կը դառնայ Տէր Ղուկաս։ Նոյնպէս այս ժամանակ է, որ կ՚ամուսնանայ Սանդուհիին հետ։ Բայց նորապսակ զոյգին կեանքը կարճատեւ պիտի ըլլար իրենց հայրենի քաղաքին մէջ։ Կը ծագի յոյն-թրքական պատերազմը, բազմահազար քրիստոնեայ բնակիչներու (յոյն եւ հայ) նման, Ֆիլիսեան ընտանիքը նոյնպէս վերջնականապէս կը ձգէ իր հայրենի քաղաքը եւ կը բռնէ գաղթի ճամբան։ Կ՚ենթադրենք որ խառնաշփոթ այս օրերուն է որ Սանդուհին կը կորսնցնէ մօրը հետքը։ Շատ մանրամասնութիւններ չենք գիտեր այս մասին, միայն ծանօթ է որ Սանդուհին եւ մայրը իրարու պիտի վերագտնէին տարիներ վերջ՝ Յունաստանի մէջ։
Քոմոթինի (Կիւմիւլճինա), 1927։ Տէր Ղուկաս կը պատարագէ հայկական Ս. Գրիգոր Լուսաւորիչ եկեղեցիին մէջ։
Տէր Ղուկաս քհն. Ֆիլիսեան, Սելանիկ, 1952։
Սելանիկ, 1953։ Սուրբ Աստուածածին եկեղեցիին մէջ Տէր Ղուկասը Զատկուայ պատարագէն առաջ։
Փոքր չափի մետաղեայ խաչ, որ պատկանած է Ղուկաս քհն. Ֆիլիսեանին։ Ներկայիս կը պահուի անոր թոռնուհիին՝ Լուսիա Տէր Մկրտիչեանին (ծնեալ Փափազեան) քով՝ Պուէնոս Այրէս։
Սելանիկ։ Ձախէն աջ՝ Սանդուհի, Տենչալի, Տէր Ղուկաս։
Տէր Ղուկասին կողմէ պատրաստուած խաչին առջեւի կողմը։
Ֆիլիսեանները նախ կ՚անցնին Էտիրնէ, իսկ այնտեղէն ալ Փլովտիւ, Պուլկարիա։ Հոս ժամանակ մը մնալէ ետք, կ՚անցնին Յունաստան, ուր սկիզբը կ՚ապրին Գավալայի մէջ, իսկ 1924-ին կը տեղափոխուին Քոմոթինի (Կիւմիւլճինա)։ Բոլոր այս վայրերուն մէջ Տէր Ղուկաս շարունակած է քահանայագործութիւնը։
6-7 տարի Քոմոթինի ապրելէ ետք, Տէր Ղուկաս իր ընտանիքին հետ կը փոխադրուի Սելանիկ։
Տէր Ղուկաս (ձախին) կը պատարագէ Սելանիկի Ս. Աստուածածին եկեղեիին մէջ։ Աջին՝ յոյներու տեղւոյն կրօնական բարձրաստիճան ներկայացուցիչները։
Տէր Ղուկաս (ձախին) Սելանիկի Ս. Աստուածածին եկեղեիին մէջ Սուրբ Ծննդեան տօնին առիթով ջրօրհնէքի արարողութեան ընթացքին։ Ճիշդ ետեւը կանգնած երիտասարդը՝ Վահէ Աւետիսեան։ Պատկերի աջին պեխաւոր մարդը՝ Յովակիմ Գասապեան։
Սելանիկ։ Տէր Ղուկաս քհն. Ֆիլիսեանը շրջապատուած տեղւոյն հայկական համայնքին անդամներով (Աղբիւր՝ Սելանիկի Ս. Աստուածածին եկեղեցիի արխիւ)։
Սելանիկ։ Ձախէն երկրորդը՝ Տ. Ղուկաս քհն. Ֆիլիսեան, երրորդը՝ Սահակ արք. Այվազեան (Յունաստանի Առաջնորդ), չորրորդը՝ Ռուբէն Գալֆայեան (Աղբիւր՝ Սելանիկի Ս. Աստուածածին եկեղեցիի արխիւ)։
Սելանիկ, 1962-ի շուրջ։ Ճերմակ մօրուքովը Տէր Ղուկաս քհն. Ֆիլիսեանն է։ Անոր ձախի կրօնաւորը՝ Տէր Անուշաւան քհն. Յարութիւնեանն է, աջին նստողը յոյն արքեպիսկոպոսն է։
Տէր Ղուկաս մինչեւ 1964 թուականը Սելանիկի հայկական համայնքին հոգեւոր հովիւը եղած է։ Այլ խօսքով, 30 տարիէ աւելի ծառայած է այս համայնքին մէջ։ Այս էջին մէջ ներկայացուած բազմաթիւ լուսանկարներու ընդմէջէն կարելի է տեսնել անոր աշխուժ մասնակցութիւնը համայնքային հոգեւոր, մշակութային եւ ընկերային կեանքին։
Ընտանիքին մէջ կը պատմեն, որ երբ Երկրորդ համաշխարհային պատերազմին ընթացքին Յունաստանը կը գրաւուի նացիական բանակներուն կողմէ, այդ օրերուն Խորհրդային Միութեան Կարմիր բանակէն փախուստ տուած զինուորներ կը յայտնուէին Սելանիկի մէջ։ Անոնց մէջ կային նաեւ հայ զինուորներ։ Բնականաբար, ամէն գնով կը փորձէին խուսափիլ նացիական իշխանութիւններուն կողմէ ձերբակալուելէ, այնպէս որ կը թաքնուէին կամ կը միանային յունական դիմադրութեան։ Կարմիր բանակի հայ զինուորներէն ոմանք Տէր Ղուկաս որոշ ժամանակ մը կը պահէ Սելանիկի հայոց Սուրբ Աստուածածին եկեղեցիին հին մկրտարանի սենեակին մէջ պատրաստուած թաքստոցի մը մէջ։
Տէր Ղուկաս թոշակի կը կոչուի 1964-ին։ 1967-ին ընտանիքով կը մեկնին Արժանթին, ուր կ՚ապրի Քորտոպայի մէջ եւ կը մահանայ 1969-ին։
Տէր Ղուկաս եւ Սանդուհի կ՚ունենան երեք դուստր. Հերմոն (ծնած է Գավալա, 1923-ին), Տենչալի (ծնած է Քոմոթինի, 1925-ին), Սոնա (ծնած է Սելանիկ, 1931-ին կամ 1932-ին)։ Այս դուստրերէն Տենչալին է Լուսիային մայրը։
Տենչալի Սելանիկի մէջ, երբ մօտ 14 տարեկան էր։
Ֆիլիսեան ընտանիքը Սելանիկի Ս. Աստուածածին եկեղեցիին բակին մէջ։ Նստած, ձախէն աջ՝ Սանդուհի, Տէր Ղուկաս։ Ոտքի, ձախէն աջ՝ Սոնա, Հերմոն, Տենչալի։ Լուսանկարուած է 1960-ի շուրջ, երբ Տենչալի Արժանթին մեկնելէն ետք առաջին անգամ ըլլալով Յունաստան կը վերադառնայ ու ընտանիքին կը հանդիպի։
Տենչալի եւ իր կեսուրը՝ Մախթիկ Փափազեան։
Սելանիկ։ Ձախէն աջ՝ Տենչալի, անծանօթ մը, Հերմոն։
Հերմոն կ՚ամուսնանայ Շաւարշ Կուսիկեանի հետ (ծնած է 1905-ի շուրջ)։ Հետագային մականուննին կը փոխուի եւ կը դառնայ Գուսիգեան։ Շաւարշ ծնած էր Նազիլլի փոքր քաղաքին մէջ, որ կը գտնուի Այտըն քաղաքին արեւելքը։ Շաւարշին ծնողներն էին՝ Վարդուհի եւ Յովհաննէս։ Յովհաննէս կը սպաննուի Ցեղասպանութեան ժամանակ։ Ընտանիքին մնացեալ անդամները 1915-ին կը տարագրուին եւ կը հասնին մինչեւ Մերսին։ Շաւարշին երկու եղբայրները՝ Գէորգ եւ Սարգիս, Օսմանեան բանակին մէջ կը զինուորագրուին։ Շաւարշ ունէր նաեւ երեք քոյր՝ Արաքսի, Նուարդ եւ Սրբուհի։ Սրբուհին նոյնպէս կը սպաննուի տարագրութեան տարիներուն։
Առաջին համաշխարհային պատերազմին աւարտէն ետք, վերապրող Կուսիկեանները որոշ ժամանակ կը մնան Մերսին, ապա 1920-ի շուրջ կը գաղթեն Յունաստան։ Նախ կը հաստատատուին Քեֆալոնիա կղզիին վրայ, ապա կ՚անցնին Սելանիկ։ Շաւարշ հոս կը զբաղի կաշեգործութեամբ։ Շաւարշ եւ Հերմոն կ՚ամուսնանան Սելանիկի մէջ։ Ներգաղթի տարիներուն (1946-1947), Շաւարշին մայրը՝ Վարդուհին, քոյրերը՝ Արաքսին եւ Նուարդը, ինչպէս նաեւ եղբայրը՝ Սարգիսը, կը մեկնին Խորհրդային Հայաստան։ Հերմոն եւ Շաւարշ կ՚ունենան երեք զաւակ. Շաքէ, Վարդուհի եւ Մկրտիչ։ 1965-ին կը մեկնին Արժանթին եւ կը հաստատուին Քորտոպա քաղաքին մէջ։
Ամուսնական պատկեր, շատ հաւանաբար Ռոտոսթոյի մէջ։ Օննիկ Փափազեանի ծնողները՝ Մախթիկ եւ Կարպիս Փափազեան։
Տենչալի կ՚ամուսնանայ Օննիկ Փափազեանի հետ, որ ծնած էր 1919-ին, Ռոտոսթոյի մէջ։ Օննիկ ընտանիքին միակ որդին էր։ Մօր անունն էր՝ Մախթիկ, որ ծնած էր Ատաբազար, հօր անունն էր Կարպիս։ Փափազեան ընտանիքը կ՚ապրէր Ռոտոսթօ/Թէքիրտաղի մէջ։ Կը պատմուի, որ Մախթիկ աղախին էր այս ընտանիքին մէջ։ Հետագային, ան եւ Կարպիսը կը սիրահարուին եւ կ՚ամուսնանան։ Կարպիս կենսուրախ մարդ մըն էր. կը սիրէր երգել եւ արտասանել։
Սելանիկ իրենց փոխադրութենէն ետք, Փափազեան ընտանիքը կը զբաղի կերպասավաճառութեամբ։ Երկրորդ համաշխարհային պատերազմի առաջին տարիներուն, Օննիկ կը զինուորագրուի յունական բանակին։ Այս ճամբով նաեւ ան եւ ընտանիքը կը ստանան յունական հպատակութիւն։ 1941-ին, Յունաստանը կը գրաւուի նացիական զօրքերուն կողմէ, յունական բանակը կը կազմալուծուի եւ երկրին մէջ կը սկսի տիրել համատարած սով։ Այս պայմաններուն մէջ, շատ մը յոյներ Գերմանիա կը մեկնին իբրեւ բանուոր։ Հետագային, ուրիշ յոյներ ալ (որոնց շարքին յունահայեր) նացիական գրաւեալ բանակներուն կողմէ իբրեւ բռնի բանուոր կը ղրկուին Գերմանիա։ Կ՚ենթադրենք որ Օննիկ առաջին խումբին մաս կը կազմէր, կը մեկնի Գերմանիա, ուր կ՚աշխատի Միւնիխի ռազմարդիւնաբերական մէկ գործարանին մէջ։
Ազգութիւնը «անյայտ» անձերու ցանկ մը, որ պատրաստուած Միւնիխի քաղաքային վարչութեան կողմէ։ Այս ցանկին մէջ նշուած է Օննիկ Փափազեանի անունը, որուն համար գրուած է թէ ծնած է Սելանիկ, 20 Օգոստոս 1921-ին։ Միւնիխի մէջ մնացած է 1 Յուլիս 1942-էն 1 Սեպտեմբեր 1943։ Վաւերաթուղթին թուականն է 16 Յունուար 1948։ Կ՚ենթադրենք որ այստեղ նշուած ծննդեան թուականը սխալ է, նկատի ունենալով որ ընտանքին տուած տեղեկութիւններուն համաձայն Օննիկ ծնած է Ռոտոսթոյի մէջ, 1919-ին։
Օննիկ Փափազեան յունական բանակին մէջ զինուորագրութեան ժամանակ։
1951-ին, Տենչալի, Օննիկ եւ զաւակները՝ Կարօ եւ Լուսիա, կը գաղթեն Արժանթին։
Սոնա Ֆիլիսեան կ՚ամուսնանայ Արթին Փափազեանի հետ, Աթէնքի մէջ, 1958-ին։ Մինչեւ 1967 կը բնակին Աթէնքի մէջ. այնուհետեւ իրենք եւս կը գաղթեն Արժանթին։ Կ՚ունենան դուստր մը՝ Սանդուհի։
Տենչալի Ֆիլիսեան եւ Օննիկ Փափազեան, Սելանիկ, Սեպտեմբեր 1942։ Պատկերին կռնակին Օննիկ կը գրէ. «Յիշատակ մը այն անմոռանալի օրերէն որ անցուցի Տենչալիին հետ։ Մեր առաջին անմեղ նկարը Սելանիկի ծովեզերքը։ Մեր խնդուքը կ՚ապացուցանէ մեր երջանկութիւնը ու ուրախութիւնը»։
Սելանիկ, 1956-ի շուրջ։ Ետեւի շարք, ձախէն աջ՝ Հերմոն, Շաւարշ, Սանդուհի, Տէր Ղուկասին քոյրը (անունը անյայտ),Սիրական (Տէր Ղուկասին քրոջ ամուսինը), Սոնա։ Առջեւի շարք, ձախէն աջ՝ Շաքէ, Վարդօ, Տէր Ղուկաս, Մկրտիչ (Տէր Ղուկասին առջեւ կանգնած)։
Սելանիկ, 1949։ Չափահաս կիները, ձախէն աջ՝ Սանդուհի, Հերմոն, Տենչալի, Սոնա։ Կեդրոնի երեխաները, ձախէն աջ՝ Շաքէ եւ Կարօ։
Սելանիկ։ Տենչալի եւ Օննիկ։
Սելանիկ. Օննիկ Փափազեան իր որդիին՝ Կարոյին հետ։ Օննիկ հագուած է յունական բանակի տարազը։ Կ՚ենթադրենք որ լուսանկարը Բ. Համաշխարհային պատերազմի սկիզբն է։
Մախթիկ եւ իր որդին՝ Օննիկ Փափազեան, Սելանիկի մէջ։
Սելանիկ։ Օննիկ Փափազեանի եւ Տենչալի Ֆիլիսեանի ամուսնական պատկերը։
Սելանիկ։ Ս. Աստուածածին եկեղեցիին բակին մէջ։ Ձախէն աջ՝ Շաքէ, Սանդուհի, Մկրտիչ, Տէր Ղուկաս, Վարդօ։
Սելանիկ։ Օննիկ եւ Տենչալի։
Յուլիս 1973, Քորտոպա, Արժանթին։ Լուսիա Փափազեանի եւ Մարիօ Տէր Մկրտիչեանի ամուսնութիւնը Քորտոպայի հայկական Ս. Գէորգ եկեղեցիին մէջ։ Լուսիայի աջին կանգնողը ամուսնութեան կնքամայրը՝ Էլէնա Տէր Մկրտիչեանն է։
Արսլանեան/Պէրպէրեան... Հծոյ - USA
Աշըգեան/Իյնէճեան/Պագալեան/Պօհճէլեան 1 - USA
Աշըգեան/Իյնէճեան/Պագալեան/Պօհճէլեան 2 - USA
Աշըգեան/Իյնէճեան/Պագալեան/Պօհճէլեան 3 - USA
Աշըգեան/Իյնէճեան/Պագալեան/Պօհճէլեան 4 - USA
Աւտոյեան Հծոյ - USA
Պապիկեան Հծոյ - USA
Պէննէեան/Թաշճեան Հծոյ. - USA
Պօղոս-Տէր Պետրոսեան հծոյ - USA
Ճիրիքեան (Քաթրին) Հծոյ - ԱՄՆ
Ղազալ Հծոյ - USA
Կլորիա Գորգոյեան Հծոյ - USA
Կօշկարեան-Գալուստեան Հծոյ - USA
Կիւզէլիմեան Հծոյ. - USA
Յարութիւնեան Հծոյ - USA
Ժամկոչեան Հծոյ - USA
Պետրոսեան Ռիչարտսոն Հծոյ - USA
Գասապաշ/Կէթուր Հծոյ - USA
Գազանճեան Հծոյ - USA
Քիթապճեան Հծոյ - USA
Մամիկոնեան Հծոյ - USA
Միլեր Մանն (Նելլի) արխիւ - USA
Ճեննիֆըր Ներսէսեան Հծոյ - USA
Օհաննէսեան Հծոյ - USA
Բարիկեան/Շաֆրըն հծոյ - USA
Սատոյեան (Էտուին) Հծոյ - USA
Սիմոնեան Հծոյ - USA
Թալանեան Հծոյ - USA
Թնճուկեան Հծոյ - USA
Թէլֆէեան Հծոյ – USA
Թոմփսըն/Նիլսըն Հծոյ - USA
Թիմուրեան/Թէլֆէեան Հծոյ. - USA
Թումաճան Հծոյ - USA
Ուիսթար արխիւ - USA
Մոնա Սէլեան Հծոյ I - CA
Մոնա Սէլեան Հծոյ II - CA
Բոլատեան/Սայեան Հծոյ - CA
Քիւրքճեան (Ժորճէ) Հծոյ - BR
Ասլանեան Հծոյ - ARG
Ֆիլիսեան Հծոյ - ARG
Գանձապետեան/Չինչինեան Հծոյ - ARG
Փիրանեան Հծոյ - ARG
Թակթաչեան Հծոյ - ARG
Թոփճեան Հծոյ - ARG
Չոքկարեան Հծոյ - ARM
Դուզդաբանեան հծոյ - ARM
Որբերեան Հծոյ - ARM
Ապաճեան/Արսլանեան Հծոյ - BE
Կայտա Հծոյ - BE
Մաթոսեան Հծոյ - BE
Պլէճեան Հծոյ - GR
Ճէլալեան Հծոյ - GR
Գալամաթա | Հայկական համայնք - GR
Խաչատուրեան (Վիքի) Հծոյ, GR
Մարտիկեան Հծոյ - GR
Նունիա Երամեան Հծոյ - GR
Նշանեան Հծոյ - GR
Սավուլեան Հծոյ - GR
Սիլվա Աւետիսեան հծոյ - GR
Սուզանա Աբարթեան Հծոյ - GR
Թերզեան/Զամպագճեան Հծոյ - GR
Սբ. Թորոսի գանձեր/Կալիփոլի - GR
Սարգիսեան (Եղիա) Հծոյ – GR
Երկանեան Հծոյ - GR
Թուլումճեան Հծոյ - CYP
Անդրէասեան Հծոյ - FR
Պոսիէր/Մանթարեան Հծոյ - FR
Պօյաճեան Հծոյ - FR
Գամպուրեան Հծոյ - FR
Գէորգեան հծոյ - FR
Քիպարեան Հծոյ - FR
Գրիգորեան (Ալեքսիս) Հծոյ - FR
Օնոսեան Հծոյ - FR
Սարաֆեան Հծոյ - FR
Շիւքիւրեան/Էրքէլ Հծոյ - FR
Դպրոց - Համազգային - FR
Տէր Մկրտիչեան հծոյ - GER
Աջապահեան Հծոյ - LB
Տէրունեան (Կարօ) Հծոյ - LB
Կէօքճեան (Գրիգոր) Հծոյ – LB
Քիւրքճեան Հծոյ - LB
Մատթէոս Զարիֆեան Արխիւ - LB
Մելքիսէթեան Հծոյ - LB
Փելթէքեան Հծոյ - LB
Ռաֆայէլեան Հծոյ - LB
Դպրոց - Կարմիրեան - LB
Սիմոնեան հծոյ - LB
Լուսին Թապագեան հծոյ - LB
Դամասկոս - Գաղթակայաններ - SY
Յարութիւնեան Հծոյ - SY
Գազանճեան-Թօփճեան Հծոյ - SY
Պահատուրեան-Ալթուն Հծոյ - TR
Մկրտիչեան Հծոյ - TR
Էօզիէրլի Հծոյ - TR
Դպրոց - Կեդրոնական - TR
Դպրոց - Մխիթարեան - TR
Աբարթեան/Գարամանեան ընտ. - Աթէնք
Պապիկեան ընտ. – Լոս Անճելես
Տէրունեան/ Կէﬕքսիզեան/Մաճառեան ընտ. – Պէյրութ
Կօշկարեան/Գալուստեան ընտ. - ԱՄՆ
Քիթապճեան/Մաթոսեան ընտ. – Լոս Անճելէս
Քիպարեան ընտ. – Փարիզ
Բարիկեան/Գաբրիէլեան ընտ. - ԱՄՆ
AIF/NEF - Ն. Պէզճեան Հծոյ
Թուայնացուած բաց արխիւի հովանաւորն է՝
Կը ներկայացնենք յունահայ ընտանիքներու պատմութիւններ, որոնք ծայր կ՚առնեն Օսմանեան կայսրութեան մաս կազմող իրենց հայրենի քաղաքներուն եւ գիւղերուն մէջ։ Հայոց ցեղասպանութենէն վերապրողները հետագային գաղթականի կարգավիճակով կը հաստատուին Յունաստանի մէջ։ Այս ընտանիքներէն ոմանք հետագային տեսած ու ապրած են նացիական բռնութիւնները, երբ 1941-էն 1944 Յունաստանը գրաւուած էր նացիական բանակներուն կողմէ։ Այսպէս, հազարաւոր յունահայեր՝ դիմադրութեան անդամ կամ ոչ, կը ձերբակալուին, իրբեւ պատիժ շատերու տուները կը հրկիզուին եւ կը քանդուին, մեծ թիւով յունահայեր կը տարուին Գերմանիա, ուր կ՚արգելափակուին կեդրոնացման ճամբարներու մէջ, իսկ ուրիշներ կը դառնան բռնի աշխատաւոր։ Ուրեմն, այս բաժինին մէջ հրատարակուող յունահայ կարգ մը ընտանիքներու պատմութուններուն մէջ պիտի գտնէք նաեւ վկայութիւններ նացիական այս անցեալին ու բռնութիւններուն մասին։
Սոյն ծրագիրին հովանաւորն է գերմանական EVZ («Յիշողութիւն, պատասխանատւութիւն եւ ապագայ») հիմնարկութիւնը։
Օճառի տուփ, որուն վրայ կայ հայերէն յիշատակութիւն մը։ Պատկանած է Ղուկաս քհն. Ֆիլիսեանին, որ կը գործածէր այս տուփը իբրեւ խնկաման։ Ներկայիս կը պահուի անոր թոռնուհիին՝ Լուսիա Տէր Մկրտիչեանին (ծնեալ Փափազեան) քով՝ Պուէնոս Այրէս։
Պուլկարիոյ մէջ գնուած վարդաջուրի փայտեայ տփիկ։ Տէր Ղուկասին նուէրն էր՝ կնոջը՝ Սանդուհիին։
Նախշերով զարդարուած կերպաս։ Կ՚ենթադրուի որ զգեստի մէկ հատուածն է, որ պատկանած է Ֆիլիսեան ընտանիքին։